  Туспуктэм: Удмуртиысь кунпуш ужъёсъя министерстволэн пресс-службаез Майя Бывальцева Полициысь участковойлэн нуналэз азьын, 16-тӥ шуркынмонэ, Россиысь кунпуш ужъёсъя министерстволэн Кезысь муниципалкуспо ёзэтэзлэн юртэз вӧзысь буре ваён но данъяськон аллеяын участковойлы синпелет усьтӥзы. Со сярысь Удмуртиысь кунпуш ужъёсъя министерстволэн пресс-службаез ивортӥз. Ӵектосэз кылыдтӥз но улонэ пыӵатӥз Алексей Лекомцев. Зэмос адями быдӟа мугоро синпелет ог ӝыны метръем иъет вылын сылэ. Синпелетэз усьтонэ полициын али ужасьёс но удысэтысь ветеранъёс, муниципал кылыдтэтлэн ыстэм муртъёсыз, мынон-ветлонэз радъясь пинал инспекторъёс пыриськизы. Ӧнер праздник азьын кунпуш ужъёсъя ёзэтын устоосызлы ужасьёслы данъетъёс сетӥзы. Кезлэн шораз туристъёслы картаен но каргуртлэн нимыныз арт-объектъёс кылдозы.  Тегъёс: Кез Удмуртия участковойёс полиция синпелет  